**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2016 M. GRUODŽIO 30 D. SPRENDIMO NR. TS-280 „DĖL KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ TVIRTINIMO“ PAKEITIMO**

2017 m. kovo 21 d. Nr. SP - 75

Kėdainiai

Kėdainių rajono savivaldybės taryba n u s p r e n d ž i a:

Pakeisti Kėdainių rajono savivaldybės tarybos 2016 m. gruodžio 30 d. sprendimą Nr. TS-280 „Dėl Kėdainių rajono savivaldybės vietinės rinkliavos už komunalinių atliekų surinkimą ir tvarkymą nuostatų tvirtinimo“ 11, 14, 16 punktus ir juos išdėstyti taip:

1. Išdėstyti 11 punktą taip:

„11. Rinkliava neskaičiuojama:

11.1. Rinkliavos pastovioji ir kintamoji dalys neskaičiuojamos, kai:

11.1.1. vidutinės mėnesio šeimos nario pajamos yra lygios valstybės remiamoms pajamoms ar už jas mažesnės (vietinės rinkliavos lengvata netaikoma, jei darbingas asmuo nedirba ir neregistruotas darbo biržoje);

11.1.2. 50 proc. vietinės rinkliavos už komunalinių atliekų surinkimą ir tvarkymą dydis kompensuojamas asmenims, pripažintiems nukentėjusiais nuo 1939–1990 metų okupacijos bei nepriklausomybės gynėjams, nukentėjusiems nuo 1991 m. sausio 11−13 dienomis ir po to vykdytos SSRS agresijos (teisės aktų nustatyta tvarka).

11.1.3. asmenys atlieka privalomąją karo tarnybą;

11.1.4. asmenys atlieka laisvės atėmimo bausmę, laikomi kardomojo kalinimo vietose ne trumpiau kaip 30 (trisdešimt) kalendorinių dienų;

11.1.5. asmenys, gyvenantys senelių/slaugos namuose ne trumpiau kaip 30 (trisdešimt) kalendorinių dienų;

11.1.6. asmenys gydosi stacionariose sveikatos priežiūros įstaigose ne trumpiau kaip 30 (trisdešimt) kalendorinių dienų;

11.2. Rinkliavos kintamoji dalis neskaičiuojama, kai:

11.2.1. asmenys išvykę mokytis į kitų savivaldybių ar kitų užsienio valstybių ugdymo įstaigas;“.

2. Išdėstyti 14 punktą taip:

„14. Visais kitais atvejais, nenurodytais 11 punkte, kintamosios rinkliavos dedamosios dalies nemoka fiziniai ir juridiniai asmenys, pateikę dokumentus, įrodančius, kad tam tikru laikotarpiu nebuvo naudojamasi komunalinių atliekų surinkimo ir išvežimo paslauga;“.

3. Išdėstyti 16 punktą taip:

„16. Pagal pateiktą prašymą vietinė rinkliava perskaičiuojama ne daugiau kaip už einamuosius ir prieš juos einančius dvejus kalendorinius metus. Išskyrus 11.1.3 ir 11.1.4 punktuose numatytus atvejus“.

4. Išdėstyti 3 priedo antro stulpelio trečią eilutę taip:

„Prekybą vykdantys asmenys (parduotuvės, barai, restoranai, kavinės, turgavietės-paviljonai ir pan.)“.

Savivaldybės meras

Laura Čiteikė Ovidijus Kačiulis Egidijus Grigaitis Evaldas Vaicekavičius Rūta Švedienė

2017-03- 2017-03- 2017-03- 2017-03- 2017-03-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2016 M. GRUODŽIO 30 D. SPRENDIMO NR. TS-280 „DĖL KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ TVIRTINIMO“ PAKEITIMO**

2017-03-13

Kėdainiai

**Parengto sprendimo projekto tikslai:** Patikslinti vietinės rinkliavos už komunalinių atliekų surinkimą ir tvarkymą lengvatų taikymo galimybes.

**Sprendimo projekto esmė:**

Patikslinti vietinės rinkliavos už komunalinių atliekų surinkimą ir tvarkymą lengvatų taikymo galimybes, nurodyti detalesnę informaciją, kada visiškai (pastovioji ir kintamoji rinkliavos dalys) ar dalinai (kintamoji rinkliavos dalis) rinkliava už komunalinių atliekų surinkimą ir tvarkymą gali būti kompensuojama.

3 priedo antro stulpelio trečią eilutę keičiame siekdami identifikuoti visus nekilnojamojo turto objektus ir rinkliavos mokėtojus.

**Lėšų poreikis**: -

**Laukiami rezultatai:** Patikslintos vietinės rinkliavos už komunalinių atliekų surinkimą ir tvarkymą lengvatų taikymo galimybės.

**Kiti paaiškinimai: -**

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Bendrojo skyriaus vyr. specialistė Laura Čiteikė